आफ्नो आगामी फिल्म ‘ठग्स अफ हिन्दुस्तान’बाट फुसर्द पाउनासाथ बलिउडअभिनेता आमिर खान नयाँ प्रोजेक्टसँग जोडिने भएका छन् । उनको नयाँ प्रोजेक्टलाई भारतकै सबैभन्दा महंगो प्रोजेक्टका रुपमा मानिएको छ । महाभारतमा आधारित यो फिल्मको सिरिजको निर्माणका लागि भारतीय उद्योगपति मुकेश अम्बानी पनि जोडिएका छन् । भारतीय सञ्चारमाध्यमका अनुसार मुकेश अम्बानीको सह निर्माणमा बन्न लागेको यो फिल्मको बजेट १ हजार करोड बढी हुनसक्छ । फिल्म ट्रेड विशेषज्ञ रमेश बालाले एक ट्वीट गर्दै यो सूचना सार्वजनिक गरेका हुन् ।
